سەرۆک کۆمەڵەگە، بەشار مشیل، لە چەوپیکەفتنیگ وەگەرد ئاژانس شەفەق نیوز راگەیان، "ئمڕوو دامەزرانن کۆمەڵەی هاوبەشی (ئاودێر) ئەرا پەرەپیدان کشتوکاڵی هەرێم کوردستان راگەیەنریا"، وتیش: بڕیگ پسپۆڕ و پرۆفیسۆر و پزیشک هەس ک لە ساڵەیل گوزەشتە ئەزموونیان بویە، ئەوان سوود لە ئەزموونیان وەرگردنە لەناو ئی کۆمەڵە.
هەمیش وت: "یەکیگ لە ئامانجەیل کۆمەڵەگە پاڵپشتی و هاندان جفتیارەیلە ئەرا تەواوکردن کاریان و چوینیەتی وەدەسهاوردن پاڵپشتی دارایی لە وڵاتەیل بەخشەر و ئەو ریخریاگەیلە ک پاڵپشتی کەرت کشتوکاڵ و ژینگە کەن"، وتیش: ئی کۆمەڵە بوودە خاوەن رۆڵیگ دیار لە هەماهەنگی ناوەین ئی وڵاتەیلە و کەرت جفتیارەیل لە هەرێم کوردستان.
